*Šis straipsnis apie personažą. Apie filmą skaitykite straipsnyje Deadpool (filmas).*

|  |
| --- |
| Dedpulas**Veidas Vilsonas** |
|  
Aktorius  Rajenas Reinoldsas su Dedpulo kostiumu filmo „Deadpool" filmavimo aikštelėje 2015 m. |
| Paskelbimo informacija |
| Leidėjas | Marvel Comics |
| Pirmas pasirodymas | *The New Mutants* #98(1991 m. vasaris) |
| Sukūrė | Fabian NiciezaRob Liefeld |
| Informacija istorijose |
| Pilnas vardas | Wade Winston Wilson  |
| Rūšis | Mutantas |
| Kilmės vieta | Žemė |
| Komanda | Iksmenai |
| Partnerystės | Žmogus voras |
| Žymios pravardės | Misteris Pulas, Berniukas Pulas, DP, Samdinys su didele burna, Mirtinas Pulas, Veidas T. Vilsonas, Ginklas XI. |
| Sugebėjimai | Nemirtingumas
Greito sveikimo ir atsistatymo galia
Įgudęs naudotis įvairiais ginklais
Kovų menų išmanytojas
Antžmogiška jėga, ištvermė, refleksai ir judrumas |

**Dedpulas** (angl. *Deadpool*), dar žinomas kaip **Veidas Vilsonas** (angl. *Wade Wilson*) – fiktyvus amerikiečių Marvel komiksų visatos antiherojus. Rašytojas  Fabijanas Nicieza ir karikatūristas  Robas Laifeldas sukūrė veikėją, kuris pirmą kartą pasirodė komiksų knygoje „The New Mutants" 98–ajame leidinyje (1991 m. vasaris).

Psichiškai nestabilus ir subjaurotas samdomas žudikas Dedpulas iš pradžių pasirodė „The New Mutants" ir „X-Force" komiksų leidiniuose. Juose iš pradžių buvo vaizduojamas kaip piktadarys, tačiau vėliau jis tapo labiau atpažįstamas kaip antiherojus.

Dedpulas pasižymi antžmogiškomis galiomis: jėga, ištverme, judrumu ir suaštrėjusiu atsaku į pavojų, nemirtingumu, kūno regeneracine galia. Taip pat pat išsiskiria kovų menų įgūdžiais ir gebėjimu naudotis įvairiais ginklais.

Komiksų veikėjas, pritaikytas kinui, pasirodė vienoje iš „Iksmenai" filmų serijoje „Iksmenai: pradžia. Ernis" (2009 m.), taip pat ir herojui skirtuose filmuose „Deadpool" (2016 m.) ir „Deadpool 2" (2018 m.). Veikėją visuose kino filmuose įkūnija Kanados aktorius Rajenas Reinoldsas. Aktorius ir toliau vaidins personažą Marvel sukurtoje herojų visatoje.

„Wizard" žurnalo sudarytame visų laikų komiksų veikėjų Top 200 Dedpulas užėmė 182–ą vietą. „Empire" Top 50 geriausių komiksų veikėjų sąraše užėmė 45–ą vietą. IGN Dedpului skyrė 31–ą vietą Top 100 komiksų herojų sąraše.

Istorija
--------

Komiksuose, kaip ir filme, vaizduojama, kad Veidą Vilsoną atleidžia iš specialiųjų pajėgų ir jis tampa samdomu žudiku. Kai jam diagnozuojamas mirtinas vėžys, jis pakviečiamas dalyvauti, kaip savanoris, moksliniame ginklo X (angl. *weapon X*) tyrime ir tikimasi, kad vėžį jam išgydys paslaptingas serumas, pagamintas iš Ernio genų. Naudojamas serumas išgydo Veidą, tačiau drauge pažadina jo kūne esančius mutanto genus, dėl to jis įgyja antžmogiškų Ernio savybių. Deja, dėl  Fransio Frymano, kitaip žinomo kaip Ajaksas, sadistinio elgesio su Veidu jo kūnas lieka padengtas nudegimų randais ir jis tampa emociškai nestabilus.

Galios ir sugebėjimai
---------------------

### Gijimo ir atsistatymo galia

Didžiausia Dedpulo galia – labai greitas gijimas ir kūno atsistatymas. Herojaus gijimo spartumas priklauso nuo jo sužalojimo sunkumo ir tuometinės dvasinės būsenos. Greičiausiai gyjama tuomet, kai herojus būna budrus, pabudęs ir geros nuotaikos.

### Kovojimo sugebėjimai

Kadangi Dedpulas prieš tai tarnavo specialiųjų pajėgų dalinyje, jis pasižymi gerais kovos menų bei naudojimosi įvairiais ginklais įgūdžiais, dėl to dažnai komiksuose ir filmuose vaizduojamas besinešiojantis du kardus.

Seksualinė orientacija
----------------------

„Deadpool" komikso rašytojas Džeris Daganas savo asmeninėje Twitter paskyroje 2013 m. gruodį patvirtino, jog Dedpulo seksualinė orientacija yra  panseksuali. Tačiau šis įrašas po kurio laiko buvo panaikintas paties rašytojo. Vėliau pagrindinis Dedpulo kūrėjas Fabijanas Nicieza, paklaustas apie Dedpulo seksualinę orientaciją, teigė, jog „Dedpulas yra tokios seksualinės orientacijos, kokią smegenys jam padiktuoja TUO momentu". Nicieza taip pat teigė, jog:

> Nesistengiu būti atstumiantis, tačiau skaitytojai visada nori „personažą padaryti savu" ir tai dažnai skiriasi nuo to, kaip jį įsivaizduoja kiti gerbėjai. Aš vengdavau klausimų apie Dedpulo seksualinę orientaciją metų metus. Tai šiek tiek vargina. Jis NETURI seksualinės orientacijos, jis yra VISOKIŲ seksualinių orientacijų iškart. Jis yra tavo ir visų kitų.
> 
>

Kita medija
-----------

### Filmai

**Animaciniai filmai**

* 2009 m. Halkas prieš Ernį.

**Filmai, kuriuose vaidina Rajenas Reinoldsas**

* 2009 m. Iksmenai: pradžia. Ernis, režisierius Gavinas Hudas
* 2016 m.  Deadpool, režisierius Timas Mileris
* 2018 m. Deadpool 2, režisierius Davidas Leitchas

 Rajenas Reinoldsas vaidina Veidą Vilsoną/Dedpulą filme „Deadpool "(2016 m.) 
### Animacija

Dedpulas taip pat pasirodė animaciniuose serialuose:

* „X-Men",
* „Marvel anime: X-Men",
* „Marvel Disk Wars: The Avengers",
* „Ultimite Spider – Man",
* „Marvel Future Avengers",
* „Robot Chiken".

### Vaizdo žaidimai

Dedpulas pasirodo žaidimuose kaip nežaidžiamas personažas:

* „X-Men Legends II: Rise of Apocalypse",
* „Spider-Man: Shattered Dimensions".

Dedpulas pasirodo žaidimuose kaip žaidžiamas personažas:

* „Marvel: Ultimate Alliance",
* „Marvel: Ultimate Alliance 2",
* „Marvel vs. Capcom 3: Fate of Two Worlds",
* „Marvel Super Hero Squad Online",
* „Marvel: Avengers Alliance",
* „Marvel Heroes*,*
* „ Deadpool*",*
* „Lego Marvel Super Heroes",
* „Marvel Puzzle Quest",
* „Marvel Powers United VR",
* „Marvel: Future Fight",
* „Marvel Contest of Champions",
* „Marvel Strike Force".

Dedpulo aksesuarai prieinami žaidimuose kaip priedai:

* „LittleBigPlanet",
* „Fortnite".

Šaltiniai
---------

1. ↑  NICIEZA, Fabian. Chapter 7, part: First part of Unfinished Business arc #36 [7 skyrius, dalis: Pirmoji Nebaigtų reikalų dalis #36]. In *Cable & Deadpool*. Marvel Comics, 2007 m. Sausis. ISBN 0-7851-2523-X.
2. ↑  NICIEZA, Fabian. VOL 2, chapter: When the Whip Comes Down #9 [2 dalis, skyrius: Kai rykštė nusileis #9]. In *Cable & Deadpool*. Marvel Comics, 2004 m. Lapkritis. ISBN 0-7851-1571-4.
3. ↑  PRIEST, Christopher. VOL 3, skyrius: Chapter X, Verse 3 #36 [2 dalis, skyrius: X skyrius, 3 eilutė #36]. In *Deadpool*. Marvel Comics, 2000 m. Sausis.
4. ↑  „RYAN REYNOLDS TEASES 'DEADPOOL 3' IN THE MCU IN HILARIOUS INSTAGRAM POST". *Inverse*. 2019-10-15. Nuoroda tikrinta 2021-12-11.
5. ↑  „The 200 Greatest Comic Book Characters of All Time, part 2". *Wizard*. 2008-05-05. Suarchyvuotas originalas 2008-07-12. Nuoroda tikrinta 2014-03-16. `{{cite web}}`: Patikrinkite date reikšmes: `|archive-date=` (pagalba)
6. ↑  „The 50 Greatest Comic Book Characters". *Empire*. Nuoroda tikrinta 2014-03-16.
7. ↑  „Deadpool - #31". *Top Comic Book Heroes*. IGN. Suarchyvuotas originalas 2014-02-20. Nuoroda tikrinta 2014-03-16.
8. ↑  Way Daniel ir Diggle Andy. *Deadpool by Daniel Way: The Complete Collection - Volume 1*. Marvel Comics, 2013 m. Liepos 17. ISBN 0785185321
9. ↑  GerryDuggan (2013-12-04). „@JD\_Boucher tell the kids I have a..." (Tweet). Nuoroda tikrinta 2015-09-06 – via Twitter. `{{cite web}}`: Cite has empty unknown parameter: `|dead-url=` (pagalba)
10. ↑  FabianNicieza (2015-08-12). „Deadpool is whatever sexual..." (Tweet). Nuoroda tikrinta 2015-08-06 – via Twitter. `{{cite web}}`: Cite has empty unknown parameter: `|dead-url=` (pagalba)
11. ↑  „Deadpool Co-Creator Weighs in on Character's Sexuality - Comic Book Resources". *www.comicbookresources.com*. Suarchyvuotas originalas 2015-09-05. Nuoroda tikrinta 2015-09-06.

Nuorodos
--------

|  |  |
| --- | --- |
|  | **Vikiteka: Dedpulas** – vaizdinė ir garsinė medžiaga  |

* Oficiali svetainė
* Dedpulo fanų puslapis